cyanic-selkie/wikianc huggingface dataset:
అగ్నిపూలు (ధారావాహిక)
కథా నేపథ్యం
తండ్రి చనిపోయిన తరువాత రాజకీయ నేపథ్యం ఉన్న కుటుంబంలోకి వెళ్ళిన ఒక సాధారణ అమ్మాయి ఆ కుటుంబం ద్వారా ప్రపంచానికి ఎలా ఎదురు తిరిగింది అనేది మొదటి కథ. ఒక పాత్రికేయురాలుది రెండో కథ. తల్లితండ్రి లేని అమ్మాయి బొంబాయిలో రచయితగా ఎన్ని కష్టాలు ఎదర్కొని ఎలా ఎదిగింది అనేది మూడో కథ.
అగ్నిపూలు సూర్యుని వేడి, అడవి తుఫానులను ఎదుర్కొని అద్భుతమైన తన ప్రకాశాన్ని కోల్పోకుండా తాజాగా కొమ్మలపై నిలబడుతాయి. ఈ ధారావాహికలోని నలుగురు అమ్మాయిల పాత్రలు కూడా "అగ్ని పువ్వులు" లాగా నిజాయితీ, పట్టుదలతో సమాజ మంచికోసం నిరంతరం పాటుపడుతుంటారు.
మూలాలు
వర్గం:తెలుగు ధారావాహికలు
సౌ పౌలో
సౌ పౌలో (São Paulo) (పోర్చుగీసులో సెయింట్ పాల్ అని అర్థం) బ్రెజిల్ దేశం ఆగ్నేయ దిక్కున ఉన్న ఒక మునిసిపాలిటీ. ఇది బ్రెజిల్ లోనూ, అమెరికాస్ లోనూ, దక్షిణ, పశ్చిమార్ధ గోళాల్లోనూ అత్యంత జనసమ్మర్ధం కలిగిన నగరం. ప్రపంచంలోనే పోర్చుగీసు భాష అత్యధిక సంఖ్యలో మాట్లాడే ప్రజలున్న నగరం కూడా. ప్రపంచంలో అత్యధిక జనాభా కలిగిన నగరాల్లో సౌ పౌలోది నాలుగో స్థానం. ఈ నగరాన్ని ఆవరించి ఉన్న సౌ పౌలో రాష్ట్రానికిది ముఖ్య పట్టణం. ఈ రాష్ట్రం బ్రెజిల్ దేశంలో అత్యంత సంపన్నమైన నగరం. ఇది వాణిజ్యం, ఆర్థిక, కళలు, వినోదాలలో బలమైన అంతర్జాతీయ ప్రభావాలను చూపుతుంది. సెయింట్ పాల్ ఆఫ్ టార్సర్ గౌరవార్థం ఈ నగరానికి ఈ పేరు పెట్టారు. దీని మెట్రోపాలిటన్ నగరమైన గ్రేటర్ సౌ పౌలో బ్రెజిల్ అత్యధిక జనాభా కలిగిన ప్రదేశం, ఇంకా ప్రపంచంలో 12 వ స్థానంలో ఉంది.
లాటిన్ అమెరికాలోనూ, దక్షిణార్ధగోళం లోనూ జిడిపి ప్రకారం అతిపెద్ద ఆర్థికవ్యవస్థ కలిగిన ఈ నగరంలో సౌ పౌలో స్టాక్ ఎక్స్‌చేంజ్ ఉంది.
ఆర్థిక వ్యవస్థ
సౌ పౌలో దక్షిణ అమెరికాలో ఆర్థిక పరంగా అతిపెద్ద నగరం, ఇది జిడిపి పరంగా ప్రపంచంలో పదవ స్థానంలో ఉంది, 2025 లో ఇది ఆరవ అతిపెద్ద ఆర్థిక నగరంగా ఆవిర్భవిస్తుందని భావిస్తున్నారు.
పర్యాటకం
సౌ పౌలో వినోద పర్యాటకం కంటే వ్యాపార పర్యాటక రంగం ద్వారా గుర్తించబడిన నగరంగా నిలుస్తుంది.
మ్యూజియం ఆఫ్ ఆర్ట్
సౌ పౌలో మ్యూజియం ఆఫ్ ఆర్ట్, స్థానికంగా MASP గా పిలువబడుతుంది, ఇది 1968 లో  ప్రారంభించబడింది, ఇది లాటిన్ అమెరికాలో పాశ్చాత్య కళల  అత్యంత ప్రాతినిధ్య  సమగ్ర సేకరణను కలిగి ఉంది. ఆధునిక  - రెనోయిర్, వాన్ గోహ్, మాటిస్సే, మానెట్, డెబ్రేట్, పికాసో, మిరో,  డెగాస్ చేత 73 కాంస్య శిల్పకళా రచనలను మీరు ఇక్కడ చూడవొచ్చు. బ్రెజిలియన్-ఇటాలియన్ ఆర్కిటెక్ట్ లీనా బో బార్డి రూపొందించిన ఈ భవనం ఆధునికవాదానికి నిదర్శనంగా నిలిచింది.
మూలాలు
వర్గం:ప్రపంచ నగరాలు
దియా మీర్జా
వ్యక్తిగత జీవితం, విద్య
దియా మీర్జా తెలంగాణ లోని హైదరాబాదులో జన్మించారు. ఆమె తండ్రి ఫ్రాంక్ హండ్రిచ్. ఆయన జర్మ గ్రాఫిక్, ఇండస్ట్రియల్ ఫైర్ డిసైనర్, ఆర్కిటెక్ట్, కళాకారుడు, ఇంటీరియర్ డిసైనర్. ఆమె తల్లి దీపా బెంగాలీ హిందువులకు చెందినవారు. ఆమె ఇంటీరియల్ డిసైనర్, మద్యపాన బానిసలకు స్వచ్ఛందంగా సేవచేయు సామాజిక సేవా కార్యకర్త. దియా మిర్జా ఆరు సంవత్సరాల ప్రాయంలో ఉన్నపుడు తల్లిదండ్రులు విడిపోయారు. తొమ్మిది సంవత్సరాల ప్రాయంలో ఆమె తండ్రి మరణించాడు. ఆ తర్వాత ఆమె తల్లి అహ్మద్ మిర్జాను వివాహమాడారు., ఆయన కూడా 2004 లో మరణించాడు. ఆమె తన పెంపుడు తండ్రి ఇంటిపేరును దత్తత తీసుకున్నారు. ప్రస్తుతం ఆమె తన కన్నతండ్రి ఇంటిపేరును కూడా చివరకు చేర్చుకుని "దియా మిర్జా హండ్రిచ్"గా తన పేరును మార్చుకున్నారు.
ఆమె హైదరాబాదు జిల్లా లోని ఖైరతాబాదులో నివసిస్తున్నప్పుడు విద్యారణ్య హైస్కూల్ లో చదివారు. ఆ పాఠశాల జిడ్దు కృష్ణమూర్తి బోధనలపై ఆధారపడేవి. ఆ తర్వాత ఆమె ఖైరతాబాదులోని Nasr పాఠశాలలో చేరారు. ఆమె స్టాన్లీ జూనియర్ కాలేజీలో చేరి ఆంధ్రప్రదేశ్ ఓపెన్ విశ్వవిద్యాలయం నుండి బి.ఎ డిగ్రీని పొందారు.
కెరీర్
దియా మిర్జా కాలేజీలో ఉన్నప్పుడు మీడియా సంస్థలో మార్కెటింగ్ ఎగ్జిక్యూటివ్ గా చేరారు. అదే సమయంలో ప్రచార, టి.వి వాణిజ్య సంస్థల లలో "లిప్టన్","ఇమామి" మరికొన్ని యడ్స్ లో నటించారు. ఆమె 2000 లో "మిస్ ఆసియా పసిఫిక్" అవార్డును పొందారు. ఆ తర్వాత ఆమె వివిధ సినిమాలలో "డమ్" (2003), దీవానపన్, తుమ్‌కోనా భూల్ పాయెగా, తుమ్‌సా నాహిన్ దేఖా - ఎ లవ్ స్టోరీ, పరినీత, దస్, లగె రహో మున్నాభాయి మొదలగు వాటిలో నటించారు. ఆమె నటిగా గుర్తింపు పొందలేకపోయారు. కానీ సమాజ సేవకురాలిగా అధిక గుర్తింపు పొందారు. ఆమెకు ఇంటర్నేషనల్ ఇండియన్ ఫిల్ం అకాడామీ 2012 గ్రీన్ అవార్డు ఆమె చేసిన హరిత పరిసరాలకోసం సేవలకు గాను లభించింది. ఆమె "భ్రూణ హత్యలు", "హెచ్.ఐ.వి", వంటి ప్రజలను జాగృతిపరచే కార్యక్రమాలలో పాల్గొన్నారు. ఆమె నర్మదా బచాత్ అందోలన్ లోకూడా పాల్గొన్నారు. ఆమె "హిందూస్థాన్ టైమ్స్", ఇతర ప్రచురణ సంస్థలలో అనేక ఆర్టికల్స్ ను వ్రాసారు.
మిస్ ఆసియా పసిఫిక్
దియా మిర్జా 2000 లో జరిగిన ఫెమినా మిస్ ఇండియాలో రెండవ రన్నరప్ గా నిలిచారు. తర్వాత మిస్ ఆసియా పసిఫిక్ పంపబడింది. అచట విజయం సాధించారు. ఫిలిప్పీన్స్ లోని మనీలాలో డిసెంబర్ 3, 2000 లో జరిగిన మిస్ ఆసియా పసిఫిక్ టైటిల్ ను గెలుచుకున్నారు. ఆమె 2000 లో ఇందియా విన్నింగ్ ఇంటర్నేషనల్ పీజియంట్స్ లో హ్యాట్రిక్ సాధించారు. అదే సంవత్సరంలో లారాదత్తా మిస్ యూనివర్స్ టైటిల్ నూ, ప్రియాంకా ఛోప్రా మిస్ వరల్డ్ టైటిల్ నూ గెలుచుకున్నారు.
సినిమా జీవితం
దియా మీర్జా "రహ్నా హై తేరే దిల్ మే" సినిమాలో అరంగేట్రం చేశారు. కానీ ఆ చిత్రం బాక్సాపీసు విజయం సాషించలేకపోయింది. ఆమె విధు వినోద్ చోప్రా ప్రొడక్షన్స్ చిత్రం "పరిణిత"లో కనిపించారు. ఆమె మ్యూజిక్ వీడియో "కజర మొహబ్బత్ వాలా"లో నటించారు. ఆమె "దస్", "ఫైట్ క్లబ్" వంటి సినిమాలలో కూడా నటించారు. ఆమె "ఆసిడ్ ఫ్యాక్టరీ" అనే చిత్రంలో ఆమె ఆరు ప్రముఖ పాత్రలలో నటించే ఏకైక మహిళా పాత్రలో నటించింది.
వివాహ జీవితం
దియా మీర్జా 2019లో నిర్మాత సాహిల్‌ సంఘాను పెళ్లి చేసుకుంది, ఐదేళ్ల తర్వాత అతడికి విడాకులు ఇచ్చింది. ఫిబ్రవరి 15, 2021లో వ్యాపారవేత్త వైభవ్‌ రేఖీని ప్రేమించి పెళ్లి చేసుకుంది.
అవార్డులు
దియా మిర్జా 2012 లో ఇంటర్నేషనల్ ఇండియన్ ఫిల్ం అకాడమీ అవార్డు అయిన "గ్రీన్ అవార్డు"ను గెలుచుకున్నారు. ఆమె పచ్చని పరిసరాలకోసం చేసిన కృషికి ఈ అవార్డు లభించింది.
ఇతర లింకులు
వర్గం:1981 జననాలు వర్గం:ఫెమినా భారత సుందరి విజేతలు వర్గం:హిందీ సినిమా నటీమణులు వర్గం:భారతీయ మహిళా మోడళ్లు వర్గం:జీవిస్తున్న ప్రజలు వర్గం:భారతీయ సినిమా నిర్మాతలు వర్గం:హైదరాబాదు జిల్లా సినిమా నటీమణులు
సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్
సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది సికింద్రాబాద్ రైల్వే స్టేషను, విశాఖపట్నం రైల్వే స్టేషను మధ్య నడుస్తుంది.
జోను, డివిజను
ఈ ప్యాసింజర్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది.
రైలు సంఖ్య
రైలు నంబరు: 08502⇒08500
నిడమర్తి ఉమా రాజేశ్వరరావు
నిడమర్తి ఉమారాజేశ్వరరావు(అక్టోబర్ 17, 1923 - జూలై 25,2010) ఒక రచయిత, విమర్శకుడు, సంపాదకుడు, అనువాదకుడు, ప్రచురణకర్త. కార్మిక నాయకుడు, కమ్యూనిస్ట్ నేత నిడమర్తి అశ్వనీ కుమారదత్తు ఇతనికి అన్న.
సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్
తరచుదనం (ఫ్రీక్వెన్సీ)
ఈ రైలు వారానికి ఒక రోజు (బుధవారం) నడుస్తుంది.
నిడమర్తి ఉమా రాజేశ్వరరావు
జీవిత విశేషాలు
ఉమారాజేశ్వరరావు పశ్చిమ గోదావరి జిల్లా, నిడమర్రు గ్రామంలో 1923, అక్టోబర్ 17వ తేదీన నిడమర్తి లక్ష్మీనారాయణ వెంకమ్మ దంపతులకు నాలుగవ సంతానంగా జన్మించాడు.
1936- 38లలో విశాఖపట్నంలో హైస్కూల్‌ విద్యాభ్యాస కాలంలో చండ్ర రాజేశ్వరరావు, తన అన్న అశ్వనీ కుమారదత్తుల ప్రభావంతో కమ్యూనిస్ట్ అభిమానిగా మారాడు. 1939లో పశ్చిమ గోదావరిజిల్లా ఉండి పట్టణ హైస్కూల్‌ లో విద్యార్థుల సమ్మెకి నాయకత్వం వహించి విజయవంతంగా నడిపి, నెలరోజులు సస్పెండ్‌ అయ్యాడు. అదే సంవత్సరం కాకినాడలో జరిగిన ఆంధ్ర రాష్ట్ర విద్యార్థి ఫెడరేషన్‌ మహాసభలో కార్యవర్గ సభ్యులుగా ఎన్నుకోబడ్డాడు. 1943లో శ్యామలాదేవితో జరిగిన ఇతని వివాహానికి అడివి బాపిరాజు, కాటూరి వెంకటేశ్వరరావు, మాధవపెద్ది బుచ్చి సుందరరామశాస్త్రి, దేవరకొండ బాలగంగాధర తిలక్ వంటి ప్రముఖులు హాజరై ఆశీర్వదించారు. 1942లో తాడేపల్లిగూడెం తాలూకాలో పార్టీ హోల్‌టైమరుగా పని ప్రారంభించిన ఉమారాజ్‌ రచనా వ్యాసంగం 1942లో ప్రజాశక్తిలో జోయ వీరగాథ, గెరిల్లా ప్రచురణతో ప్రారంభమైంది. 1929లో అన్నా ప్రచురణతో ప్రారంభించిన ప్రోలెటేరియన్‌ సీరిస్‌ను ఇతడు తన అన్న అశ్వినీకుమార దత్తుతో కలిసి 1943లో ప్రగతి ప్రచురణాలయం పేరిట పునరుద్ధరించి, నిర్వహించాడు. ఆంధ్రదేశంలోని తొలిసోషలిస్టు ప్రచురణాలయాల్లో యిది ఒకటి. 1943లో అశ్వినీకుమారదత్తుతోబాటు అనువదించిన చైనా ఎర్రసైన్యం మొదలుకొని ఇతడు  సుమారు నూరు అనువాదాలు చేశాడు. 1947లో కడపలో సోషలిస్టు స్టడీ సర్కిల్‌ నిర్వహణలో పాల్గొన్నాడు. 1950 నుండి 1965 ఆగస్టు దాకా కర్నూలు జిల్లా బేతంచెర్లలో పరిశ్రమ నిర్వహణకాలంలో సైతం రచనా వ్యాసంగం కొనసాగించాడు. 1965 డిసెంబరు నుంచి 1967 దాకా విజయవాడలో విశాలాంధ్ర ప్రచురణాలయం సంపాదకునిగా పనిచేశాడు. దేవరకొండ బాలగంగాధర తిలక్‌ కవితలు 'అమృతం కురిసిన రాత్రి'నీ, తిలక్‌ కథలునూ, సుప్తశిల వగైరా నాటికలనూ విశాలాంధ్ర ప్రచురణాలయానికి సేకరించి పెట్టాడు.
1967 నుండి 1977 మే దాకా విశాలాంధ్ర సాహిత్యానుబంధ సంపాదకునిగా పనిచేసి, అభ్యుదయ రచయితలకు దాన్నొక వేదికగా తీర్చిదిద్దాడు. కృష్ణాజిల్లా అరసం ప్రధాన కార్యదర్శిగా నాటక విభాగం, చిత్రకళావిభాగం ప్రారంభించి ధవళ సత్యం దర్శకత్వంలో, వీరాసారధ్యంలో ఎం.జి.రామారావు రచించిన ఎర్రమట్టి నాటక ప్రదర్శనకూ, గని వంటి గాయకులు, మోహన్‌ వంటి అభ్యుదయ చిత్రకారుల తయారీకి, ఉదయతార, ఎర్రపూలు, సమైక్యతావాణి, సుడి వగైరాలతో అరసం ప్రచురణకి నాంది పలికాడు. 1977 నుండి 1992 వరకు మాస్కోలోని ప్రగతి ప్రచురణాలయంలో అనువాదకుడిగా పనిచేశాడు.
అర్వపల్లి సుబ్బారావు
అర్వపల్లి సుబ్బారావు ప్రముఖ హాస్యనటుడు. తన అభినయంతో హాస్యరసాన్ని ప్రేక్షకలోకానికి పంచి పెట్టిన అద్వితీయ నటుడు. చింతామణి నాటకానికి జాతీయసాయిలో గుర్తింపును తెచ్చిన హాస్య నటశేఖరుడు అర్వపల్లి సుబ్బారావు.
జీవిత విశేషాలు
వినుకొండకు సమీపంలోని కారుమంచిలో 1916, డిసెంబరు 20న వెంకటప్పయ్య, చెంచమ్మ దంపతులకు జన్మించాడు.
రంగస్థల ప్రస్థానం
చిన్నతనంలోనే తల్లిదండ్రు లను కోల్పోయిన సుబ్బారావు బెల్లంకొండ సుబ్బారావు ప్రదర్శించిన శ్రీకృష్ణ రాయబారం నాటకాన్ని చూసి నటన వైపు ఆకర్షితులయ్యారు. కారుమంచిలో చిన పిల్లలతో బాలసంఘాన్ని స్థాపించి పాదుకా పట్టాభిషేకం నాటకాన్ని పదర్శించారు. ఈ నాటకంలో అర్వపల్లి భరతుడి పాత్రను పోషించారు. శ్రీకృష్ణ రాయబారంలో నారద పాత్ర అర్వపల్లికి కీర్తి ప్రతిష్ఠలను తెచ్చిపె టైంది. నటనతోపాటు హార్మోనియంలో ప్రత్యేక శిక్షణ పొందిన అర్వపల్లి పలు నాటకాలకు సంగీత దర్శకులుగా వ్యవహరించారు. చింతామణి నాటకంలో ఆపద్ధరంగా నటించిన సుబ్బికెట్టి పాత్ర అర్వపల్లి జీవితాన్ని ఊహించని మలుపు తిప్పింది. సుబ్బిళెట్టి పాత్ర ద్వారా అర్వపల్లి సంధించిన చెణుకులు సంచలనాన్ని సృష్టించాయి. చింతామణి నాటకానికి విశేష ఖ్యాతి కలిగించ డంలో అర్వపల్లి పాత్ర ఎంత గణనీయమైనదో మరొక కోణంలో ఇతివృ త్తాన్ని మింగివేసే చెణుకులతో నాటక ఔచిత్యం దెబ్బతిన్నదనే తీవ్ర విమర్శ కూడా చెలరేగింది బెంగళూరులో నెల రోజులు వరుసగా ఒక ధియేటర్లో చింతామణి నాటకాన్ని ప్రదర్శించి అర్వపల్లి రికారు సృష్టించారు. కన్నడ నాటక ప్రముఖుడు గుబ్బీ వీరన్న చింతామణి నాటకాన్ని చూసి అర్వపల్లిని వేనోళ్ల కొనియాడారు. తులాభారం నాటకంలో వసంతకునిగా, ప్రేమలీలలో గపార్ూన్గా సానిసంసారిలో రమేష్గా నటించారు. 1952లో హెచ్ఎంవీ సంస్థ అర్వపల్లితో చింతామణి నాటకాన్ని రికారుగా విడుదల చేశారు.
బహుమతులు - పురస్కారాలు
గుంటూరులో జరిగిన అఖిలాంధ్ర, రంగూన్ రౌడీ నాటక పోటీలలో గంగా రామ్ శేర్ పాత్రకు ఉత్తమ హాస్యనటునిగా పురస్కారాన్ని పొందారు. 1962లో నరసరావుపేట పట్టణంలో అర్వపల్లికి ఘనంగా పౌరసన్మానాన్ని చేశారు. 1969లో నరసరావుపేట కళాశాలలో జరిగిన సన్మాన సభలో అర్వపల్లికి హాస్యరత్న పురస్కారాన్ని ప్రదానం చేశారు. ఈ సభలో పాల్గొన్న కరుణశ్రీ అర్వపల్లిని హాస్యరస కల్పవల్లి అని ప్రశంసించారు. చింతామణి నాటకాన్ని అర్వపల్లి వేలాది ప్రదర్శనలిచ్చారు
ఇతర లింకులు
వర్గం:1916 జననాలు వర్గం:తెలుగు రంగస్థల కళాకారులు వర్గం:తెలుగు రంగస్థల నటులు వర్గం:గుంటూరు జిల్లా రంగస్థల నటులు
నిడమర్తి ఉమా రాజేశ్వరరావు
జీవిత విశేషాలు
ఆంధ్రప్రదేశ్‌ అభ్యుదయ రచయితల సంఘం కార్యదర్శి-కోశాధికారిగా అరసం పునరుద్దరణ కృషిలో ముఖ్యపాత్ర వహించాడు. ఇతని సంపాదకత్వంలో పందకొండేళ్ళ కృషి ఫలితంగా స్వెత్లానా ద్జేనిత్‌ కూర్చిన రష్యన్‌-తెలుగు నిఘంటువు వెలుగు చూసింది. భార్య శ్యామలాదేవితో కలిసి హిందీ నుండి కిషన్‌ చందర్‌ ఐదుగురు లోఫర్లు, జంగ్లీ లను తెలుగులోని అనువదించాడు. ఇతడు 1992లో పులుపుల వెంకట శివయ్య సాహితీ పురస్కారం అందుకున్నాడు.
మాస్కోలో ఉద్యోగ విరమణానంతరం బెంగళూరులో స్థిరపడి అక్కడ అరసం శాఖను ప్రారంభించాడు. 1997 నుండి 2008 వరకు బెంగళూరులో అరసం తరఫున 103 కార్యక్రమాలను నిర్వహించాడు. బెంగళూరు శాఖ తరఫున కథాతరంగాలు, కవితాతరంగాలు సంకలనాలను తన సంపాదకత్వంలో వెలువరించాడు.
మరణం
అభ్యుదయ రచయిత, అరసం ఉద్యమకారుడు నిడమర్తి ఉమారాజేశ్వరరావు 2010, జూలై 25న బెంగళూరులో మరణించాడు.
మూలాలు
వర్గం:కమ్యూనిస్టు నాయకులు వర్గం:అభ్యుదయ రచయితలు వర్గం:అభ్యుదయ రచయితల సంఘ సభ్యులు వర్గం:తెలుగు రచయితలు వర్గం:అనువాద గ్రంథాలు వర్గం:పులుపుల వెంకటశివయ్య అవార్డు గ్రహీత
బూరగడ్డ వేదవ్యాస్
బూరగడ్డ వేదవ్యాస్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు మరియు మాజీ ఎమ్మెల్యే. ఆయన పెడన నియోజకవర్గం నుండి 2 సార్లు ఎమ్మెల్యేగా పని చేశాడు.
జననం, విద్యాభాస్యం
బూరగడ్డ వేదవ్యాస్‌ 26 సెప్టెంబర్ 1959లో భీమవరంలో జన్మించాడు. ఆయన 10వ తరగతి వరకు మచిలీపట్నంలో పూర్తి చేశాడు. వేదవ్యాస్‌ హైదరాబాద్ ఎ.వి.కాలేజ్ లో బి.ఎ పూర్తి చేసి, ఏలూరు లోని సీఏ కాలేజ్ నుండి బిఎల్ పూర్తి చేసి కొంతకాలం మచిలీపట్నంలో న్యాయవాదిగా పని చేశాడు.
రాజకీయ జీవితం
బూరగడ్డ వేదవ్యాస్‌ 1985లో కాంగ్రెస్ పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో పోటీ చేసి ఓటమి పాలయ్యాడు. ఆయన 1989లో జరిగిన అసెంబ్లీ ఎన్నికల్లో కాంగ్రెస్ పార్టీ తరపున మల్లేశ్వరం నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కాగిత వెంకట్రావు పై 23801 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. బూరగడ్డ వేదవ్యాస్‌ 29 డిసెంబర్ 1993 నుండి 10 డిసెంబర్ 1994 వరకు ఆంధ్రప్రదేశ్ అసెంబ్లీ డిప్యూటీ స్పీకర్ గా పని చేశాడు.
బూరగడ్డ వేదవ్యాస్‌ 2009లో కాంగ్రెస్ పార్టీకి రాజీనామా చేసి చిరంజీవి స్థాపించిన ప్రజారాజ్యం పార్టీ లో చేరి 6 ఫిబ్రవరి 2011న పీఆర్పీలో పార్టీని కాంగ్రెస్‌లో విలీనం చేయడంతో ఆయన తిరిగి కాంగ్రెస్ పార్టీలో చేరాడు. వేదవ్యాస్ లో 12 ఏప్రిల్ 2014న వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్ సీపీ నుండి పెడన నియోజకవర్గం నుండి పోటీ చేసి ఓటమి పాలయ్యాడు. వేదవ్యాస్‌ వైఎస్సార్ కాంగ్రెస్ పార్టీ కి రాజీనామా చేసి  22 అక్టోబర్ 2016లో తెలుగుదేశం పార్టీలో చేరాడు. ఆయన తెలుగుదేశం ప్రభుత్వంలో మచిలీపట్నం అర్బన్‌ డెవలప్‌మెంట్‌ అథారిటీ (ముడా) చైర్మన్‌గా పని చేశాడు.
మూలాలు
వర్గం:ఆంధ్రప్రదేశ్ వ్యక్తులు వర్గం:కృష్ణా జిల్లా వ్యక్తులు వర్గం:కృష్ణా జిల్లా రాజకీయ నాయకులు వర్గం:1959 జననాలు
సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్
2016
ప్రయాణీకుల రద్దీ ననుసరించి తిరుగు ప్రయాణంలో రైలు నంబరు: 08502 సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్ 2016, ఫిబ్రవరి 3 వ, 10 వ, 17 వ, 24 వ తారీఖులలో, 2016 మార్చి 2వ, 9 వ, 16 వ, 23 వ, 30 వ తారీఖులలో (బుధవారాలు) 16:30 గంటలకు సికింద్రాబాద్ బయలుదేరి మరుసటి రోజు ఉదయం 06:50 గంటలకు విశాఖపట్నం చేరుకుంటుంది.
ఈ క్రమంలో, ఈ ప్రత్యేక రైళ్లు దువ్వాడ, అనకాపల్లి, తుని, సామర్లకోట, రాజమండ్రి, తాడేపల్లిగూడెం, ఏల్లూరు, విజయవాడ, ఖమ్మం, వరంగల్, కాజీపేట స్టేషన్ల వద్ద రెండు దిశలలో ఆగుతుంది.
ఈ ప్రత్యేక రైలు 22 కోచ్‌లు కలిగి ఉంటుంది. వీటిలో ఒక ఏసీ టూ టైర్, మూడు ఏసీ త్రీ టైర్, పది స్లీపర్ తరగతి, ఆరు సాధారణ రెండవ తరగతి, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.
మూలాలు
వర్గం:భారతీయ రైల్వేలు ప్రయాణీకుల రైళ్లు వర్గం:భారతీయ ఎక్స్‌ప్రెస్ రైళ్ళు వర్గం:తూర్పు తీర రైల్వే జోన్ వర్గం:తూర్పు తీర రైల్వే ఎక్స్‌ప్రెస్ రైళ్ళు
ఆఫ్రికా నుండి హోమినిన్ల తొలి వలసలు
ఆఫ్రికా వెలుపల హోమో తొట్టతొలి ఉనికి (ఆ మాటకొస్తే అసలు ఏ హోమినిన్ అయినా సరే) 20 లక్షల సంవత్సరాల క్రితం జరిగింది. మధ్య చైనాలోని షాంగ్‌చెన్ వద్ద 21.2 లక్షల సంవత్సరాల నాడే మానవ ఉనికి ఉన్నట్లుగా 2018 లో చేసిన రాతి పనిముట్ల అధ్యయనం ద్వారా కనుగొన్నామని చైనీయులు చెప్పుకొన్నారు. ఆఫ్రికా బయట లభించిన అత్యంత పురాతన మానవ అస్థిపంజర అవశేషాలు జార్జియా లోని ద్మానిసి లో (ద్మానిసి పుర్రె 4) లభించాయి. ఇవి 18 లక్షల సంవత్సరాల క్రితం నాటివి. ఈ అవశేషాలను హోమో ఎరెక్టస్ జార్జికస్ అని వర్గీకరించారు.
తరువాతి వలస 14 లక్షల సంవత్సరాల క్రితం హోమో యాంటెసెస్సర్ చేసింది. ఆ తరువాత, 8 లక్షల సంవత్సరాల కిందట హోమో హైడెల్‌బెర్గెన్సిస్ చేసింది.
ప్లైస్టోసీన్ తొలి నాళ్ళ వరకూ అంటే 8 లక్షల సంవత్సరాల క్రితం వరకూ, తొలి మానవులు ఆఫ్రికా ఖండానికే పరిమితమయ్యారని 1980 ల ఆరంభం వరకూ భావించారు. తూర్పు ఆఫ్రికా వెలుపల హోమినిన్ వలసలు ప్లైస్టోసీన్ తొలినాళ్ళలో చాలా అరుదుగా కనిపించాయి.
తొలి వలసలు
గ్రీస్, అనటోలియాల్లో లభించిన 80 లక్షల సంవత్సరాల నాటి గ్రేకోపిథెకస్, ఔరాంటోపిథెకస్ లను బట్టి హోమో కంటే పూర్వమే ఆఫ్రికా నుండి హోమినిన్ వలస జరిగిందని భావించారు. కానీ ఈ వలసలు చేసినది హోమినినే అయితే అయి ఉండవచ్చేమో గానీ హోమినిని మాత్రం కావు. ఇవి క్రీట్‌లో కనిపించిన 60 లక్షల సంవత్సరాల క్రితం నాటి ట్రాకిలోస్ పాదముద్రలకు సంబంధించినవై ఉండవచ్చు.
తూర్పు ఆఫ్రికాలో (అఫార్ డిప్రెషన్‌లో) సుమారు 56 లక్షల సంవత్సరాల క్రితం ఆస్ట్రలోపిథెసినా ఉద్భవించింది. సుమారు 40 లక్షల సంవత్సరాల క్రితం అదే ప్రాంతంలో గ్రెసైల్ ఆస్ట్రలోపిథెసిన్స్ (ఆస్ట్రలోపిథెకస్ అఫారెన్సిస్) లు ఉద్భవించాయి. మొట్టమొదటి పనిముట్లు కెన్యాలోని లోమెక్వీ లో కనుగొన్నారు. అవి ప్లయోసీన్ చివరి కాలం, అంటే 33 లక్షల సంవత్సరాల క్రితం, నాటివి. వాటిని ఆస్ట్రలోపిథెకస్ గార్హి గాని, పరాంత్రోపస్ ఏథియోపికస్ గానీ తయారు చేసి ఉండవచ్చు. ఈ రెండూ కూడా ఈ పనిముట్ల కాలానికే చెందిన హోమినిన్లే. హోమో ఉద్భవించినది సుమారు 20 లక్షల సంవత్సరాల క్రితమని భావిస్తున్నారు. 21 లక్షల సంవత్సరాల నాటి హోమో హ్యాబిలిస్ కెన్యాలోని తుర్కానా సరస్సు వద్ద దొరికింది. హోమో ప్రజాతి, ఆస్ట్రలోపిథెకస్ నుండి వేరుపడిందనే వాదన కొంత చర్చనీయాంశంగా ఉంది. ఈ కారణంగా ఈ రెంటినీ కలిపి ఉదహరించేందుకు, వర్గీకరణలో పైఅంచెలో ఉండే "హోమినిన్" అనే వాడుతారు. "హోమినిన్" లో చింపాజీలు, మానవ పూర్వ జాతులు కూడా భాగమే.
ఆఫ్రికా వెలుపల మొట్టమొదటి హోమినిన్ ఉనికి, 20 లక్షల సంవత్సరాల క్రితం కనిపించింది. మధ్య చైనాలోని షాంగ్‌చెన్ వద్ద రాతి హస్తకృతులను కలిగి ఉన్న భూమి పొరపై 2018 లో చేసిన మాగ్నెటోస్ట్రాటిగ్రాఫిక్ డేటింగ్ ఆధారంగా అక్కడ 21.2 లక్షల సంవత్సరాల నాడే మానవ ఉనికి ఉందని తెలిసింది.
హోమో ఫ్లోరేసియెన్సిస్ అటువంటి ప్రారంభ వలసల నుండే వచ్చినట్లు సూచించారు. హోమో హ్యాబిలిస్ లేదా హోమో హ్యాబిలిస్‌కు దగ్గరి సంబంధీకులైన వేరే హోమో లేదా ఆస్ట్రలోపిథెకస్ లేదా తొలినాళ్ళ హోమో ఎరెక్టస్ - వీటిలో ఆఫ్రికాను వదిలి వలస వెళ్ళిన ఈ తొట్టతొలి హోమినిని ఏది అనే విషయం అస్పష్టంగా ఉంది. ఏదేమైనా, ''హెచ్. ఫ్లోరెసియెన్సిస్ శరీరనిర్మాణం ఆస్ట్రలోపిథెకస్ సెడీబా, హోమో హ్యాబిలిస్, డ్మానిసి మ్యాన్‌లతో'' చాలా సారూప్యత ఉంది. ఇది, ''హెచ్. ఫ్లోరేసియెన్సిస్‌కు పూర్వీకులైన హెచ్ ఎరెక్టస్'' ఉద్భవించడానికంటే ముందే ఆఫ్రికా నుండి బయటికి వెళ్ళారనే సంభావ్యతకు తెరదీస్తోంది. 2017 లో ప్రచురితమైన ఒక ఫైలోజెనెటిక్ విశ్లేషణలో, ''హెచ్. ఫ్లోరెసియెన్సిస్, హోమో హ్యాబిలిస్‌ పూర్వీకుల జాతి (బహుశా ఆస్ట్రలోపిథెసీన్) నుండి వచ్చిందని, ఇది హెచ్. హ్యాబిలిస్‌కు సోదర జాతి అనీ, దాని అంశ హెచ్. ఎరెక్టస్'' కంటే పాతదనీ సూచించారు. ఈ వర్గీకరణ ఆధారంగా, ''హెచ్. ఫ్లోరేసియెన్సిస్'' ఆఫ్రికా నుండి జరిగిన చాలా ప్రాచీన కాలానికి చెందిన - 21 లక్షల సంవత్సరాల క్రితం కంటే మునుపటి - వలసలను సూచిస్తుందని కల్పన చేసారు. 21 లక్షల సంవత్సరాల నాటి షాంగ్చెన్ హస్తకృతుల విషయంలో కూడా ఇదే సూచన చేసారు.
హోమో ఎరెక్టస్
''హెచ్. ఎరెక్టస్'' ఐరోపాలోకి వెళ్లడానికి ఎక్కువ సమయం పట్టిందని తెలుస్తోంది. ఆగ్నేయ స్పెయిన్‌లోని 14 లక్షల సంవత్సరాల క్రితం నాటి బారాంకో లియోన్ స్థలం తొట్టతొలిది. ఈ స్థలం హోమో యాంటెసెస్సర్ కు చెందినది. దక్షిణ ఇటలీలోని వివాదాస్పద పిరో నార్డ్, 17 – 13 లక్షల సంవత్సరాల క్రితం నాటిదని చెబుతున్నారు. భౌగోళికంగా ఏకాకియైన ఐబీరియన్ ద్వీపకల్పంలో తొలి మానవ ఉనికిని ఇలాంటి వివిక్త (ఐసోలేటెడ్) ప్రాంతంలో మానవ జనాభా ఉండడం వారి స్థిరమైన ఉనికికి సాక్ష్యంగా పరిగణించాలి. కార్పాతియన్ పర్వతాలకు నైరుతి దిశలో ఉన్న పానోనియన్ మైదానంలో మధ్యధరా ప్రాంతం లాంటి వెచ్చని వాతావరణం ఉంటుంది. పశ్చిమ యూరోపియన్ పాలియో బయోజిగోగ్రాఫిక్ ప్రాంతపు వాతావరణం గల్ఫ్ స్ట్రీమ్ ప్రభావానికి లోనైంది. ఈ ప్రాంతం అప్పుడప్పుడూ హోమినిన్‌లు ఐబీరియన్ ద్వీపకల్పం వైపు వలస వెళ్ళేందుకు అనుకూలంగా ఉండేది. ఆగ్నేయ ఐరోపాకు, సమీప ప్రాచ్యానికీ, దక్షిణ ఆసియాకూ మధ్య జంతుజాలాల వలసలను అనేక అంశాలు ప్రభావితం చేసాయని స్పష్టంగా తెలుస్తోంది. ఆ అంశాలు: బాస్పోరస్ జలసంధి, మానిచ్ జలసంధి వంటి భౌగోళిక అవరోధాలు, ఉత్తరాన గ్రేటర్ కాకసస్ శ్రేణి కలిగిస్తున్నవాతావరణ అవరోధం మొదలైనవి. బాస్పోరస్ మూసుకుపోవడంతో (41,000 ఏళ్ళ మిలాంఖోవిచ్ చక్రం కారణంగా, సముద్ర మట్టాలు తగ్గి బాస్పోరస్‌ జలసంధి పదేపదే మూసుకు పోయి, భూమి బయటపడేది) జంతుజాలాల వలసలకు అనుకూలించింది. అలాగే యురేషియాలోని పురాతన హోమినిన్లు పశ్చిమ దిశలో వలస పోయేందుకు కూడా ఇది అనుకూలించింది.
ఇండోనేషియా ద్వీపాలలో దిగువ పాతరాతియుగానికి చెందిన మానవ అవశేషాలు లభించటం, తొలి ప్లైస్టోసీన్ కాలపు చివరిలో హోమో ఎరెక్టస్ సముద్రయానం చేసిం ఉంటుందనేందుకు మంచి ఆధారం. బహుశా సముద్రంలో చేపలు పట్టేందుకు గాను, 10 లక్షల సంవత్సరాల క్రితమే నావికా యానం చేసారని బెడ్నారిక్ సూచిస్తున్నాడు. మనిషి నడపగలిగే తెప్పలో 8,50,000 సంవత్సరాల క్రితమే లాంబాక్ జలసంధిలో ప్రయాణించారని అతడు భావించాడు. అలాంటి ఒక ఆదిమ తెప్ప ఎలా ఉంటుందో ఊహించి అతడు తయారు చేశాడు. ప్లైస్టోసీన్ కాలమంతటా లాంబాక్ జలసంధి కనీసం 20 కి.మీ. వెడల్పుతో ఉండేది. హోమో ఎరెక్టస్ సామర్థ్యాలకు మించినవని భావించే జల మార్గాలైన - జిబ్రాల్టర్, సిసిలియన్, బాబ్-ఎల్-మాండేబ్ లను దాటి ఆఫ్రికా నుండి బయటకు వెళ్ళి ఉంటారనేందుకు, ప్లైస్టోసీన్ తొలినాళ్ళలో హోమో ఎరెక్టస్ సాధించిన ఈ విజయం కొంత బలాన్నిస్తుంది.
హోమో హైడెల్‌బెర్గెన్సిస్
thumb| కబ్వే పుర్రె ఆధారంగా నిర్మించిన వయోజన మగ హోమో రోడీసియెన్సిస్ ఫోరెన్సిక్ రూపం. 8 లక్షల సంవత్సరాల క్రితం (క్లీవర్ పనిముట్టును వాడే అషూలియన్ సమూహాలు) ఐరోపాలో ప్రవేశించిన పురాతన మానవులను ఒక ప్రత్యేకమైన, హోమో ఎరెక్టస్-జనిత జాతిగా వర్గీకరించారు. వీటిని హోమో హైడెల్‌బెర్గెన్సిస్ అని పిలుస్తారు. సుమారు 4 లక్షల సంవత్సరాల క్రితం హెచ్. హైడెల్‌బెర్గెన్సిస్ దాని స్వంత పనిముట్ల పరిశ్రమను అభివృద్ధి చేసుకుంది. దీనిని క్లాక్టోనియన్ అని పిలుస్తారు. ''హెచ్. హైడెల్‌బెర్గెన్సిస్ కు హోమో రొడీసియెన్సిస్‌తో (ఆఫ్రికన్ హెచ్. హైడెల్‌బెర్గెన్సిస్ అని'' కూడా అంటారు) దగ్గరి సంబంధం ఉంది. ఇది దక్షిణాది ఆఫ్రికాలో 3 లక్షల సంవత్సరాల క్రితం ఉన్నట్లుగా గమనించారు.
3 లక్షల సంవత్సరాల క్రితం ఆఫ్రికాలో తొలి ''హెచ్. హైడెల్‌బెర్గెన్సిస్‌కు దగ్గరి సంబంధం ఉన్న వంశపరంపర నుండి హోమో సేపియన్స్'' ఉద్భవించాయి. "అవుట్ ఆఫ్ ఆఫ్రికా 2" మొదటి తరంగం, పశ్చిమ ఆసియాలో ''హెచ్. సేపియన్ల'' మొట్టమొదటి ఉనికి, 3 లక్షలు - 2 లక్షల సంవత్సరాల క్రితం జరిగి ఉండవచ్చు. 1.3 లక్షల సంవత్సరాల క్రితం ఉనికి ఉందని మాత్రం నిర్ధారణగా తెలిసింది. ప్రస్తుత ఆఫ్రికాయేతర జనాభా దాదాపు అంతటికీ, ఆఫ్రికా నుండి 70- 50 వేల సంవత్సరాల క్రితం వలస వచ్చిన ''హెచ్. సేపియన్స్'' తరంగమే కారణమని జన్యు పరిశోధన సూచిస్తోంది.
ఆఫ్రికా నుండి బయటికి మార్గాలు
ఆఫ్రికా నుండి పశ్చిమ ఆసియాకు వెళ్ళే మార్గంగా బాబ్-ఎల్-మండేబ్‌పై ఎక్కువ దృష్టి పెట్టారు. ఇది ఆఫ్రికా కొమ్మును, అరేబియానూ కలుపుతుంది. ప్లైస్టోసీన్‌లో కొన్ని కాలాల్లో, సంద్ర మట్టం తగ్గి భూమి బయటపడినపుడు, ఇది నడిచి వెళ్ళేందుకు వీలుగా ఉండి ఉండవచ్చు. ఇతర మార్గాలు - లెవాంటైన్ కారిడార్, జిబ్రాల్టర్ జలసంధి. 1970 లలో సిసిలీ జలసంధి మీదుగా ఒక మార్గాన్ని సూచించారు గానీ, ప్రస్తుతం దాన్ని సంభావిత మార్గంగా పరిగణించడం లేదు. thumb| బాబ్-ఎల్-మండేబ్ జలసంధి బాబ్-ఎల్-మండేబ్ తూర్పు ఆఫ్రికా, అరేబియా ద్వీపకల్పాల మధ్య ఉన్న 30 కి.మీ. జలసంధి. మధ్యలో, అరేబియా తీరం నుండి 3 కి.మీ. దూరంలో పెరిమ్ అనే చిన్న ద్వీపం ఒకటి ఉంది. ఇది తూర్పు ఆఫ్రికాను యురేషియాకు చాలా దగ్గర చేస్తుంది కాబట్టి, యురేషియాలోకి వలసల అధ్యయనంలో ఈ జలసంధికి చాలా ప్రాముఖ్యత ఉంది.
అరేబియాతో ఉన్న ఈ భూ సంబంధం ప్లయోసీన్‌ ఇపోక్‌లో కనుమరుగైంది. మధ్యలో అప్పుడప్పుడూ ఏర్పడుతూ, మునిగిపోతూ ఉండి ఉండవచ్చు. ఎర్ర సముద్రం నుండి హిందూ మహాసముద్రంలోకి జల ప్రవాహం ఉధృతంగా ప్రవహిస్తుంది. ఇక్కడ భూసంధి లేకుండా దాటడం కష్టం.
పెరిమ్ ద్వీపంలో ఓల్డోవాన్ పనిముట్లు దొరికాయని చెప్పారు. అంటే ప్లైస్టోసీన్‌ మొదట్లో జలసంధిని దాటి ఉండవచ్చని ఇది సూచిస్తుంది. అయితే ఈ కనుగోళ్ళను (డిస్కవరీలు) ఇంకా ధృవీకరించలేదు.
జిబ్రాల్టర్ జలసంధి, మధ్యధరా నుండి అట్లాంటిక్ లోకి ప్రవేశించే మార్గం. ఇక్కడ స్పానిష్, మొరాకో తీరాల మధ్య దూరం 14 కి.మీ.మాత్రమే ఉంటుంది. ప్లైస్టోసీన్‌లో గ్లేసియేషను కారణంగా సముద్ర మట్టాలు తగ్గడం వల్ల ఇది 10 కి.మీ. లోపే ఉండేది. లోతైన ప్రవాహాలు పడమర దిశలో ప్రవహిస్తూంటాయి. ఉపరితల జలం మధ్యధరా ప్రాంతంలోకి బలంగా తోసుకొస్తుంది. ఆగ్నేయ స్పెయిన్ లోని బారాంకో లియోన్ వద్ద (14 లక్షల సంవత్సరాల క్రితం) ఉత్తర స్పెయిన్‌లోని సిమా డెల్ ఎలిఫాంటే వద్ద (12 లక్షల సంవత్సరాల క్రితం) లభించిన హోమినిన్ అవశేషాలు జిబ్రాల్టర్ జలసంధి మీదుగా యురేషియాలోకి ప్రవేశించడాన్ని వివరిస్తాయి. కానీ 13 – 17 లక్షల సంవత్సరాల క్రితం నాటిదని చెబుతున్న దక్షిణ ఇటలీలోని పిర్రో నార్డ్ లో లభించిన ఆధారాలు, ఈ వలసలు తూర్పు నుండి వచ్చి ఉండవచ్చని సూచిస్తోంది ఈ విషయాన్ని పరిష్కరించడానికి ప్రస్తుతమున్న ఆధారాలు సరిపోవు.
వాతావరణ మార్పు, హోమినిన్‌ల అనుకూలీకరణ
ఓ శీతోష్ణస్థితిలో ఏదైనా జాతికి చెందిన నిరవధికంగా జీవించగల వ్యక్తుల సంఖ్య అందుబాటులో ఉన్న వనరుల పరిమితికి లోబడి ఉంటుంది. మోయగల సామర్థ్యం (కారీయింగ్ కెపాసిటీ) అంటే ఇదే. ఈ పరిమితిని చేరుకున్న తరువాత, వ్యక్తులు తాముండే ప్రదేశాల్లో కంటే, అప్పటిదాకా వెళ్ళని బయటి ప్రాంతాల్లోనే ఆహారాన్ని సంపాదించుకోవడం తేలిక అవుతుంది. హోమో హ్యాబిలిస్, దాని ఆవాస పరిధుల నుండి బయటికి విస్తరించడానికి ముందే కొన్ని కనీస ప్రవర్తనా అనుకూలతలను అభివృద్ధి చేసుకోగలిగింది (వేటాడే జంతువుల సరసన చేరడం వంటివి). హోమో ఎరెక్టస్ ఈ అనుగుణ్యతను అందిపుచ్చుకుని, మరింతగా పెచుకుని బయటి పర్యావరణాలకు అనుకూలంగా మార్చుకుంది. కొత్త, పర్యావరణ అనుగుణ్యమైన హోమినిన్ జనాభా పాత స్థావరాలకు తిరిగి వచ్చి పూర్వీకుల జనాభా స్థానాన్ని ఆక్రమించి ఉండవచ్చు. అంతేకాకుండా, 18, 12, 6 లక్షల సంవత్సరాల క్రితం, దశలవారీగా అడవులు కుదించుకుపోవడం, తదనుగుణంగా హోమినిన్లను మోయగలిగే సామర్థ్యం అడవులకు తగ్గడం వంటివి, అవి బహిరంగ మైదానాలకు వెళ్ళాల్సిన అవసరాన్ని, ఒత్తిడినీ కలిగించి ఉండవచ్చు.
హోమో ఎరెక్టస్‌కు చేకూరిన ఈ కొత్త పర్యావరణ అనుకూలత్వం, అనుకూలమైన వాతావరణం, ప్రారంభ ప్లైస్టోసీన్‌లో అది లెవాంటైన్ కారిడార్‌ దిశగా వెళ్ళడానికి ఉపకరించి ఉండవచ్చు.
జంతుజాలం వెనువెంట
ఓల్డోవాన్ హోమినిన్లు మాంసాహారులు కాదని రాతి విశ్లేషణ సూచిస్తోంది. అయితే, తడి కాలాల్లో ఉత్తరానికి వలస వెళ్ళే జంతువులను హోమో ఎరెక్టస్ అనుసరించినట్లు కనిపిస్తుంది, బహుశా అవి తినగా వదిలేసే ఆహారం కోసం అయి ఉండవచ్చు. కోరపళ్ళ పిల్లి మెగాంటెరియన్ ప్రారంభ, మధ్య ప్లైస్టోసీన్ కాలాల్లో ఆహార పిరమిడ్లో శీర్షాన ఉండేది. 15 లక్షల సంవత్సరాల క్రితం ఆఫ్రికాలో అంతరించిపోవడానికి ముందే, ఇది సినాయ్ గుండా వలస వెళ్ళింది. ఉబీడియా లోని 14 లక్షల సంవత్సరాల క్రితం నాటి లెవాంటైన్ హోమినిన్ స్థలం లోని జంతుజాల అవశేషాల్లో ఇది కూడా ఉంది. ఇది ఎముకలను పగలగొట్ట లేక వాటిలోని మజ్జను వదిలేసేది. బహుశా ఈ ఎముకలే హోమినిన్లకు ముఖ్యమైన ఆహార వనరుగా ఉండి ఉండవచ్చు -మరీ ముఖ్యంగా గ్లేసియల్ కాలాల్లో.
చల్లని యురేషియా కాలంలో, హోమినిన్‌ల ఆహారం ప్రధానంగా మాంసం అయి ఉంటుంది. అషూలియన్ వేటగాళ్ళు ఆహారం కోసం పిల్లులతో పోటీపడి ఉండాలి.
జంతువుల నుండి సంక్రమించే వ్యాధులు
ఆఫ్రికా నుండి వలస వచ్చిన హోమినిన్లు యురేషియాలో విజయవంతంగా మనగలగడానికి కారణం, ఆఫ్రికాలో ఉండే జూనోటిక్ వ్యాధులు అక్కడ లేకపోవడమని బార్-యోసేఫ్, బెల్ఫెర్-కోహెన్‌లు చెప్పారు జంతువుల నుండి మానవులకు వ్యాపించే వాటిని జూనోటిక్ వ్యాధులంటారు. హోమినిన్లకే ప్రత్యేకించిన వ్యాధి ఇతరులకు వ్యాపించాలంటే, తాను ఆశించిన మానవుణ్ణి ఎక్కువ కాలం సజీవంగా ఉంచాలి. కానీ, జూనోటిక్ వ్యాధులు అలా కాదు, మనుషులు లేకపోయినా అవి తమ జీవిత చక్రాన్ని పూర్తి చేయగలవు. అయినప్పటికీ, ఈ అంటువ్యాధులు మానవ ఉనికికి బాగా అలవాటు పడ్డాయి, వాటితో పాటు పరిణామం చెందాయి. ఆఫ్రికన్ కోతి జనాభా సాంద్రత ఎంత ఎక్కువైతే, వ్యాధి అంత బాగా ప్రబలుతుంది. గొంబే రిజర్వ్ లో మరణించే చింపాంజీల్లో 55% వ్యాధుల తోనే మరణిస్తాయి. వాటిలో ఎక్కువ భాగం జూనోటిక్. ఈ వ్యాధులలో ఎక్కువ భాగం ఇప్పటికీ వేడిగా, తడిగా ఉండే ఆఫ్రికన్ పర్యావరణాల్లోనే ఎక్కువగా ఉంది. హోమినిన్లు పొడిగా, చల్లగా ఉండే పై అక్షాంశాల్లోని ఆవాసాలకు మారిన తర్వాత, జనాభా పెరుగుదలకు ఉన్న ఒక ప్రధానమైన అడ్డంకి తొలగిపోయింది.
శారీరక లక్షణాలు
హోమో హ్యాబిలిస్ ఖచ్చితంగా ద్విపాది అని తేలినప్పటికీ, దాని పొడవాటి చేతులను బట్టి అది చెట్లపై నివసించడానికి అనుకూలంగా ఉండేదని తెలుస్తోంది. దానితో పోలిస్తే హోమో ఎరెక్టస్‌కు పొడవాటి కాళ్లు, పొట్టి చేతులూ ఉన్నాయి. ఈ విషయాన్ని బట్టి, దీనికి భూమ్మీద జీవించడం తప్పనిసరి అయిందని భావించవచ్చు. అయితే కాలు పొడవుగా ఉండడం ఎలా ప్రయోజనకరంగా ఉంటుందో అస్పష్టంగా ఉంది. కేవల శరీర పరిమాణం, మంచి నడక సామర్థ్యానికి, మనుగడకూ దోహదపడినట్లు తెలుస్తోంది. పెద్ద ఆకారం వలన హోమో ఎరెక్టస్, దేహంలో ఉండే నీటిని నెమ్మదిగా కోల్పోయేది. దీనివలన వడదెబ్బ తగిలే లోపు ఎక్కువ దూరం ప్రయాణించగలిగేది. మామూలు వేగంతో సుదీర్ఘ కాలం పాటు నడవగలిగే ఈ సామర్థ్యమే యురేషియాలో వలసలు నెలకొల్పుకునేందుకు నిర్ణయాత్మక కారణమై ఉండవచ్చు.
మూలాలు
వర్గం:మానవ పరిణామం వర్గం:ఈ వారం వ్యాసాలు
శనిగరం జలాశయం
శనిగరం జలాశయం (శనిగరం చెరువు) తెలంగాణ రాష్ట్రం, సిద్ధిపేట జిల్లా, కోహెడ మండలం శనిగరం గ్రామంలోని జలాశయం. 1891లో నిజాం ప్రభుత్వకాలంలో నిర్మించబడిన ఈ పురాతన రిజర్వాయర్ నిర్మాణానికి 560 సీర్లు (504 కిలోల బంగారం ధర) ఖర్చు చేశారు.
ప్రారంభం
నిజాం ప్రభుత్వకాలంలో నిర్మించబడిన ఈ పురాతన రిజర్వాయర్ నిర్మాణం 1887లో ప్రారంభమై, 1891లో పూర్తయింది. దీని నిర్మాణానికి 560 సీర్లు (504 కిలోల బంగారం ధర) వ్యయం అయింది.
సామర్థ్యం
శనిగరం జలాశయం సామర్థ్యం 42 అడుగులు ఉంది.
ఉపయోగం
1 టీఎంసీ సామర్థ్యం గల ఈ జలాశయం ద్వారా శనిగరం, తంగళ్లపల్లి, బెజ్జంకి, రేగులపల్లి, పోతారం (జె), దాచారం, ముత్తన్నపేట్, గాగిళ్లాపూర్‌, గుగ్గిళ్ళ తదితర గ్రామాల్లోని 5,100 ఎకరాల ఆయకట్టు నీరు అందుతుంది.
ఇతర వివరాలు
శ్రీరాంసాగర్ ప్రాజెక్టు స్టేజ్-2 పనిలో భాగంగా తోట్టపల్లి జలాశయం ఎడమ కాలువ ద్వారా ఈ జలాశయంలోకి నీరు వచ్చి చేరుతుంది.
మూలాలు
వర్గం:సిద్దిపేట జిల్లా వర్గం:తెలంగాణ ప్రాజెక్టులు వర్గం:తెలంగాణ జలాశయాలు
రాజా విక్రమార్క (2021 సినిమా)
రాజా విక్రమార్క 2021లో విడుదలైన తెలుగు సినిమా. శ్రీ చిత్ర మూవీ మేకర్స్ బ్యానర్ పై ఆదిరెడ్డి. టి సమర్పణలో 88 రామారెడ్డి నిర్మించిన ఈ సినిమాకు శ్రీ సరిపల్లి దర్శకత్వం వహించాడు. కార్తికేయ, తాన్యా రవిచంద్రన్, సుధాకర్ కోమాకుల, సాయి కుమార్, తనికెళ్ళ భరణి, పశుపతి ప్రధాన పాత్రల్లో నటించిన ఈ సినిమా ఫస్ట్‌లుక్‌ను జూలై 21న, టీజర్‌ను సెప్టెంబరు 4న, నవంబరు 1న ట్రైలర్‌ను విడుదల చేసి, నవంబరు 12న సినిమా విడుదలైంది.
కథ
విక్రమ్ (కార్తికేయ) నేష‌న‌ల్ ఇన్వెస్టిగేష‌న్ ఏజెన్సీ(ఎన్ఐఏ) ఏజెంట్. రాష్ట్ర హోం మినిస్టర్ చక్రవర్తి (సాయి కుమార్‌) కు న‌క్స‌లైట్ గురునారాయ‌ణ్‌(ప‌శుప‌తి) నుంచి బెదిరింపు ఉండడంతో ఆయనను కాపాడడానికి ఎన్ఐఏ టీమ్ హెడ్ మ‌హేంద్ర‌(త‌నికెళ్ల భ‌ర‌ణి) విక్రమ్ ను స్పెషల్ మిషన్ మీద నియమిస్తాడు. ఈ క్రమంలోనే హోం మినిస్టర్ కూతురు కాంతి (తాన్యా రవిచంద్రన్) తో ప్రేమలో పడతాడు. ఆ సమయంలోనే కాంతిని నక్సలైట్లు కిడ్నాప్ చేస్తారు. అతని కాపాడడానికి వచ్చిన విక్రమ్ ఎలాంటి యాక్షన్ తీసుకుంటాడు.. వీళ్లకు పోలీస్ ఆఫీసర్ గోవింద్ (సుధాకర్ కోమకుల) నుంచి ఎలాంటి సమస్యలు ఎదురవుతాయి అనేది మిగతా సినిమా కథ.
బయటి లింకులు
వర్గం:2021 తెలుగు సినిమాలు వర్గం:తనికెళ్ళ భరణి చిత్రాలు వర్గం:సాయి కుమార్ నటించిన చిత్రాలు
బండలు(పాడేరు)
బండలు ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, పాడేరు మండలంలోని గ్రామం.
ఇది మండల కేంద్రమైన పాడేరు నుండి 25 కి. మీ. దూరం లోను, సమీప పట్టణమైన అనకాపల్లి నుండి 61 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 5 ఇళ్లతో, 26 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 11, ఆడవారి సంఖ్య 15. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 26. గ్రామం యొక్క జనగణన లొకేషన్ కోడ్ 584786 .పిన్ కోడ్: 531024.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
బాలబడి గంగరాజు మాడుగులలోను, ప్రాథమిక పాఠశాల దబ్బపాడులోను, ప్రాథమికోన్నత పాఠశాల దేవపురంలోను, మాధ్యమిక పాఠశాల మాడుగులలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోను, ఇంజనీరింగ్ కళాశాల అనకాపల్లిలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి.లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. వార్తాపత్రిక గ్రామం నుండి 5 నుండి 10 కి.మీ. దూరంలో ఉంది. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
బండలులో భూ వినియోగం కింది విధంగా ఉంది:
వర్గం:పాడేరు మండలంలోని గ్రామాలు
ప్రపంచ వన్యప్రాణుల దినోత్సవం
ప్రపంచ వన్యప్రాణుల దినోత్సవం, ప్రతి సంవత్సరం మార్చి 3 న నిర్వహించబడుతోంది. అంతరించిపోతున్న అడవి జాతుల సంరక్షణ గురించి ప్రజల్లో అవగాహన కలిగించేందుకు ఈ దినోత్సవం జరుపుకుంటారు.
చరిత్ర
2013, డిసెంబరు 20న జరిగిన ఐక్యరాజ్యసమితి జనరల్ అసెంబ్లీ దాని 68వ సెషన్ యుఎన్ 68/205 తీర్మానంలో, మార్చి 3న ప్రపంచ వన్యప్రాణుల దినోత్సవాన్ని ప్రకటించింది.
తీర్మానం
2013, మార్చి 3 నుండి 14 వరకు బ్యాంకాక్‌లో జరిగిన 16వ సమావేశాన్ని జనరల్ అసెంబ్లీ గమనించింది. ప్రపంచ అడవి జంతుజాలం, వృక్షజాలం గురించి వేడుకలు జరుపుకునేందుకు, అవగాహన పెంచడానికి మార్చి 3 ను ప్రపంచ వన్యప్రాణి దినోత్సవంగా పేర్కొనడం, అంతర్జాతీయ వాణిజ్యం జాతుల మనుగడకు ముప్పు కలిగించకుండా చూసుకోవడంలోని ముఖ్య పాత్రను గుర్తించింది.
బయటి లింకులు
వర్గం:అంతర్జాతీయ దినములు
143 (సినిమా)
143 (ఐ మిస్ యు) 2004, ఆగష్టు 27న విడుదలైన తెలుగు చలనచిత్రం. వైష్ణో అకాడమీ పతాకంపై పూరీ జగన్నాథ్ దర్శకత్వం వహించిన ఈ చిత్రంలో సాయిరాం శంకర్, సమీక్ష, నాగబాబు, బ్రహ్మానందం, ధర్మవరపు సుబ్రహ్మణ్యం, ఆశా సైని, బ్రహ్మాజీ, ఎం. ఎస్. నారాయణ, ఆలీ తదితరులు ముఖ్యపాత్రలలో నటించగా, చక్రి సంగీతం అందించాడు. హీరోహీరోయిన్లుగా సాయిరాం శంకర్, సమీక్ష ఇద్దరికి ఇది తొలిచిత్రం.
పాటలు
చక్రి సంగీతంలో మారుతి మ్యాజిక్ ద్వారా 2004, ఆగష్టు 5న పాటలు విడుదల అయ్యాయి. ఈ వేడుకకు నాగార్జున అక్కినేని, జూ. ఎన్టీయార్, సుమంత్ విచ్చేసి పాటలను విడుదల చేశారు.
ఇందిరా గాంధీ ఇన్స్టిట్యూట్ ఆఫ్ మెడికల్ సైన్సెస్
ఇందిరా గాంధీ ఇన్స్టిట్యూట్ ఆఫ్ మెడికల్ సైన్సెస్ అనేది 1983 నవంబరు 19 న బీహార్ రాష్ట్రంలోని పాట్నాలో స్వయంప్రతిపత్తి సంస్థగా స్థాపించబడిన ఒక వైద్య కళాశాల. ఇది ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, ఢిల్లీ నమూనాగా స్థాపించబడింది. దీని అంచనా బడ్జెట్ 110 కోట్ల రూపాయలు, తరువాత దీనిని 133 కోట్లకు సవరించారు. ఇది బీహార్ రాష్ట్రంలోని ప్రధాన ఆరోగ్య సంరక్షణ సంస్థలలో ఒకటి. ఇది బీహార్ యొక్క ఏకైక సూపర్ స్పెషలిస్ట్ ఇన్స్టిట్యూట్, రోగి రిఫెరల్ చైన్‌ సోపానక్రమంలో అగ్రస్థానంలో ఉంది. ఈ సంస్థ వైద్యంలో విద్యను అందిస్తుంది, బీహార్లో అనేక ఆరోగ్య, ఔషధ పరిశోధనలను నిర్వహిస్తుంది. ఇది 2011 సెప్టెంబరులో MCI నుండి మెడికల్ కాలేజీకి అనుబంధాన్ని పొందింది. దీనికి 120 గుర్తింపు పొందిన MBBS సీట్లు, బీహార్ కాలేజీలలో అత్యధిక సంఖ్యలో సూపర్ స్పెషాలిటీ సీట్లు ఉన్నాయి.
MBBS, MD, MS, M.Ch, DM, DNB, Ph.D, వివిధ పారామెడికల్ డిగ్రీలను అందించడానికి ఇది గుర్తించబడింది.
మూలాలజాబితా
వర్గం:వైద్య కళాశాలలు
ఖైదీ బ్రదర్స్
ఖైదీ బ్రదర్స్ 2002, డిసెంబరు 27న విడుదలైన తెలుగు చలనచిత్రం. సాగర్ దర్శకత్వం వహించిన ఈ చిత్రంలో సాయి కుమార్, రామ్, లక్ష్మణ్, ఉదయభాను, రేఖ, సుష్మ, జయప్రకాష్ రెడ్డి, జయలలిత, రఘుబాబు, ఉత్తేజ్, కాస్ట్యూమ్స్ కృష్ణ తదితరులు నటించగా, మధుకర్ సంగీతం అందించారు.
మూలాలు
వర్గం:2002 తెలుగు సినిమాలు వర్గం:సాయి కుమార్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:రఘుబాబు నటించిన చిత్రాలు వర్గం:ఉత్తేజ్ నటించిన చిత్రాలు
ప్రత్యక్ష దైవం (సినిమా)
ప్రత్యక్ష దైవం అదే పేరుతో వెలువడిన మలయాళ సినిమాకు తెలుగు డబ్బింగ్ చిత్రం.
కథ
సుబ్రహ్మణ్యస్వామిని ఆరాధ్యదైవంగా పూజిస్తూ, ఆయన వర ప్రసాదం వల్ల కుమారుని పొందాలని కలలు కనే భక్తురాలికి దుష్టుడు, స్మగ్లర్, నాస్తికుడు అయిన భర్త లభిస్తాడు. అతనిలో మార్పు తేవాలని ప్రయత్నించిన ఆ స్త్రీ భర్తకే దూరమవ్వాల్సిన పరిస్థితి ఏర్పడుతుంది. అయినా దైవం ఆమెను అనుగ్రహిస్తాడు.ఆమెకు వరప్రసాది అయిన కుమారుడు జన్మిస్తాడు. ఆ కుమారస్వామి తన లీలలతో విచ్ఛిన్నమైన ఆ కుటుంబాన్ని మళ్ళీ కలుపుతాడు. అదే విధంగా వివిధ ప్రాంతాలలో భక్తులు కుమారస్వామిని ఆరాధించి తరించిన సంఘటనలను ఈ చిత్రంలో చూపించారు. విజ్ఞానశాస్త్రం బాగా అభివృద్ధి చెందిన ఈ రోజుల్లో దేవుడు వచ్చి మనుషులను కాపాడడం అసంభవమని నమ్మే ఒక డాక్టరు ప్రమాదవశాత్తు తన చూపును కోల్పోయి దైవప్రార్థనతో తిరిగి తన చూపు మళ్ళీ రావడంతో అతడు కూడా కుమారస్వామి భక్తుడౌతాడు. సింగపూర్, మలేషియా, సిలోన్ వంటి దేశాలలోని అందమైన దృశ్యాలు, పెక్కు పుణ్యక్షేత్రాలు ఈ సినిమాలో చూపించారు.
మూలాలు
వర్గం:డబ్బింగ్ సినిమాలు వర్గం:తెలుగు భక్తి చిత్రాలు వర్గం:చంద్రకళ నటించిన సినిమాలు
పుల్ల కార్తీక్
పుల్ల కార్తీక్‌ భారతదేశానికి చెందిన న్యాయమూర్తి. ఆయనను తెలంగాణ హైకోర్టు న్యాయమూర్తిగా 2022 జులై 25న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.
జననం, విద్యాభాస్యం
పుల్ల కార్తీక్‌ 1967 జూన్‌ 4న తెలంగాణ రాష్ట్రం, జగిత్యాల జిల్లా, జగిత్యాలలో ఒగ్గు హనుమంతు, పోచమల్లమ్మ దంపతులకు జన్మించాడు. ఆయన ప్రభుత్వ పాఠశాల, కళాశాలల్లో పాఠశాల విద్య, ఇంటర్ పూర్తి చేసి,ఉస్మానియా యూనివర్సిటీ నుండి డిగ్రీ, పీజీ, లా, ఎల్‌ఎం ను పూర్తి చేశాడు.
వృత్తి జీవితం
పుల్ల కార్తీక్‌ ఎల్‌ఎం పూర్తి చేసి 1996 మార్చి 27న న్యాయవాదిగా ఎన్‌రోల్‌ అయ్యి హైకోర్టులో ప్రాక్టీస్‌ ప్రారంభించి 2015లో ఆంధ్రప్రదేశ్ పరిపాలన ట్రిబ్యునల్‌ ప్రభుత్వ న్యాయవాదిగా, 2017లో ప్రభుత్వ న్యాయవాదిగా నియమితులయ్యాడు. ఆయనను తెలంగాణ హైకోర్టు న్యాయమూర్తిగా 2022 జులై 25న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.
2022 ఆగస్టు 16న హైకోర్టులోని మొదటి కోర్టు హాల్లో ప్రధాన న్యాయమూర్తి ఉజ్జల్‌ భూయాన్‌ సమక్షంలో న్యాయమూర్తిగా ప్రమాణస్వీకారం చేసి, బాధ్యతలు స్వీకరించాడు.
మూలాలు
వర్గం:తెలంగాణ న్యాయమూర్తులు వర్గం:1967 జననాలు వర్గం:జగిత్యాల జిల్లా వ్యక్తులు
టాప్ గేర్
టాప్ గేర్ 2022లో తెలుగులో విడుదలైన సినిమా. ఆదిత్య మూవీస్‌ అండ్‌ ఎంటర్‌టైన్‌మెంట్స్ సమర్పణలో శ్రీ ధనలక్ష్మి ప్రొడక్షన్స్ బ్యానర్‌పై కె.వి.శ్రీధర్‌ రెడ్డి నిర్మించిన ఈ సినిమాకు కె. శశికాంత్‌ దర్శకత్వం వహించాడు. ఆది సాయికుమార్‌, రియా సుమన్, బ్రహ్మాజీ, సత్యం రాజేష్ ప్రధాన పాత్రల్లో నటించిన ఈ సినిమా టీజర్‌ను 2022 డిసెంబర్ 3న విడుదల చేయగా, సినిమాను డిసెంబర్ 30న విడుదలైంది.
సుబ్బారావు పాణిగ్రాహి
సుబ్బారావు పాణిగ్రాహి విప్లవ ప్రజాకవి. ఇతడు 1934, సెప్టెంబర్ 8న శ్రీకాకుళం జిల్లా, సోంపేట మండలం బారువాలో ఒక పూజారి కుటుంబంలో జన్మించాడు. బొడ్డపాడు గ్రామానికి పూజారిగా వచ్చాడు. అక్కడ తామాడ గణపతి, పంచాది కృష్ణమూర్తిలతో పరిచయమై వారితో కలసి యువకులను ఉద్యమాల్లోకి తెచ్చాడు. తెగింపు సంఘాన్ని పెట్టి ఎందరో యువకులను శ్రీకాకుళ పోరాటంలోకి తీసుకొచ్చాడు. ప్రజల కష్టాలపై ఎన్నో పాటలను, గేయాలను, నాటికలను రాశాడు. ‘ఎరుపంటే కొందరికి భయం, భయం, పసిపిల్లలు వారికంటే నయం నయం’, ‘కష్టజీవులం మేము కమ్యూనిస్టులం అవునన్నా కాదన్నా అదే ఇష్టులం’ వంటి ఆయన రాసిన పాటలు శాశ్వతంగా నిలిచి పోయాయి. తామాడ చినబాబుతో కలిసి ఆయన చెప్పిన జముకుల కథ ప్రజలను ఉర్రూతలూపింది. ఆయన రాసిన ‘ఓ అరుణ పతాకమా, చేగొనుమా రెడ్ శాల్యూట్’ అనే పాట విప్లవకారులు నిత్యం జెండా వందన వేళ పాడుకునే విప్లవగీతం అయింది. శ్రీకాకుళ గిరిజనోద్యమంలో ప్రత్యక్షంగా పాల్గొన్నాడు. చాగంటి భాస్కరరావు, తామాడ గణపతి మరణం తర్వాత సోంపేట ఏరియా పార్టీ కార్యదర్శిగా పాణిగ్రాహిని ఎన్నుకున్నారు. అనతి కాలంలోనే అంటే, 1969 డిసెంబర్ 22న పాణిగ్రాహిని రంగమటియ కొండల్లో కాల్చి చంపారు. ఆయన జీవించింది 36 ఏళ్లు మాత్రమే. ప్రజాకళలకు జీవం పోసి వాటిని రాజకీయాలతో జోడించి ఉద్యమ స్థాయికి తీసుకెళ్లిన వ్యక్తి.
టాప్ గేర్
కథ
అర్జున్ (ఆది సాయికుమార్) ఒక క్యాబ్ డ్రైవర్. భార్య ఆద్య (రియా సుమన్)తో సంతోషంగా జీవితం గడుపుతూ ఉంటాడు. సిద్దార్థ్ (మైమ్ గోపీ) ముంబైలో పెద్ద డ్రగ్ డీలర్. కోట్ల విలువైన డ్రగ్స్‌ హైద్రాబాద్‌లో చిక్కుకుంటాయి. హైదరాబాద్ పోలీసులు సిద్దార్థ్ కోసం వెతుకుతూ ఉంటారు. పోలీసులు వెతుకు ఉండడంతో సిద్ధార్థ్ డ్రగ్స్‌తో దేశం వదిలి వెళ్లిపోవాలని ప్లాన్ చేసుకొని అర్జున్ క్యాబ్ ఎక్కడం క్యాబ్ లో నుండి డ్రగ్స్ ఉన్న బ్యాగ్ మిస్ అవుతుంది. బ్యాగ్ ఇవ్వకపోతే ఆద్యను చంపేస్తానని అర్జున్‌ను గోపి బెదిరిస్తాడు. అర్జున్ తన భార్యను కాపాడుకున్నాడా ? లేడా ? అనేదే మిగతా సినిమా కథ.
సుబ్బారావు పాణిగ్రాహి
ఇతర లింకులు
వర్గం:విప్లవ రచయితలు వర్గం:శ్రీకాకుళం జిల్లా కవులు వర్గం:1934 జననాలు వర్గం:1969 మరణాలు
టాప్ గేర్
మూలాలు
వర్గం:2022 తెలుగు సినిమాలు
సౌమనశ్య రామ్మోహనరావు
సౌమనశ్యమూర్తి రామ్మోహనరావు ఆకాశవాణి కళాకారుడు. ఆయన ఆకాశవాణి శ్రోతలకు పరిచితమైన కళాకారుడు, దర్శకుడు.
జీవిత విశేషాలు
గుంటూరు జిల్లా చినపులివర్రులో 1921లో రామ్మోహనరావు జన్మిం చాడు. తెనాలి రామవిలాస సభలో తన తండ్రితోపాటు రిహార్సల్స్ కు వెళ్ళే రామ్మోహనరావు నాటక రంగం వైపు ఆకర్షితులయ్యాడు. శ్రీకృష్ణ రాయభారం నాటకంలో విదుర పాత్ర ద్వారా రంగస్థల ప్రవేశం చేసిన రామ్మోహనరావు భక్తరామదాసు, కబీరు, ప్రతాపరుద్రీయం, బాలనాగమ్మ, పన్నా శాక్య సింహ వంటి నాటకాలలో ముఖ్య భూమికలను పోషించాడు. బాపట్లలో వడ్లమూడి సీతారామారావు స్థాపించిన జాతీయ నాటక కళా మందిర్లో సభ్యుడిగా తారాబలం, విశ్వంపెళ్లి, రాబందులు వంటి నాట కాలలో నటించారు. ఆంధ్ర నాటక కళాపరిషత్ పోటీలలో ఉత్తమ క్యారక్టరు నటునిగా బహుమతి పొందాడు. మహానటుడు బందాతో కలిసి చిత్రనళీయం, అల్లూరి సీతారామరాజు, పాదుకా పట్టాభిషేకం వంటి నాటకాలను తెలుగు రాష్ట్రాలలోని పలు ప్రాంతాలతోపాటు కలకత్తా, బిలాస పూర్, ఖరగ్ పూర్ వంటి ప్రాంతాలలో కూడా ప్రదర్శించారు. 1961లో ఏషియన్ థియేటర్, ఢిల్లీ భారతీయ నాట్యసంఘం ఢిల్లీలో నిర్వహిం చిన నాటక శిబిరంలో శిక్షణ పొందారు. ఢిల్లీలో కె వెంకటేశ్వరరావుతో కలిసి దక్షిణ భారత నటీనట సమాఖ్యను స్థాపించి ఆకాశరామన్న గుడ్డిలోకం, కప్పలు వంటి నాటకాలను ప్రదర్శించారు. సుంకర కనకా రావు విజయవాడలో నెలకొల్పిన అరుణోదయ నాట్యమండలిలో సభ్యుడిగా యోగి వేమన నాటకంలో వేమన పాత్రను పోషించారు. అయ్యప్ప, కన్యకాపరమేశ్వరి, భక్తసిరియాళ వంటి నాటకాలను స్వీయ దర్శకత్వంలో ప్రదర్శించారు. ఆకాశవాణి విజయవాడ కేంద్రం ద్వారా ప్రసారమైన వందలాది నాటకాలలో కీలక పాత్రలను పోషించారు. 1990 జూలై 21న రామ్మోహనరావు పరమపదించారు.
మూలాలు
వర్గం:1921 జననాలు వర్గం:1990 మరణాలు వర్గం:తెలుగు రంగస్థల నటులు వర్గం:గుంటూరు జిల్లా రంగస్థల నటులు వర్గం:ఆకాశవాణి కళాకారులు
ఆదిత్య మీనన్
ఆదిత్య మీనన్ భారతదేశానికి చెందిన సినిమా నటుడు. ఆయన 2003లో తమిళంలో విడుదలైన 'ఆంజనేయ'​ సినిమా ద్వారా సినీరంగంలోకి అడుగుపెట్టి, తమిళంతో పాటు తెలుగు, హిందీ, మలయాళం మరియు కన్నడ భాషా చిత్రాల్లో నటించాడు.
మూలాలు
వర్గం:1974 జననాలు
ఒబైద్ సిద్దిఖి
ఒబైద్ సిద్దిఖి (జనవరి 7, 1932 – జూలై 26, 2013) ఒక భారతీయ బయాలజీ శాస్త్రవేత్త. ఈయన టాటా ఇన్స్టిట్యూట్ ఆఫ్ ఫండమెంటల్ రీసెర్చ్ (టిఫ్ఆర్) నేషనల్ సెంటర్ ఫర్ బయోలాజికల్ సైన్సెస్ వ్యవస్థాపకుడు. ఈయన పద్మవిభూషణ్, పద్మభూషణ్ పురస్కార గ్రహీత.
తొలినాళ్ళ జీవితం
ఈయన 1932, జనవరి 7 న ఉత్తర ప్రదేశ్ లోని బస్తీ జిల్లాలో జన్మించాడు. ఈయన అలీఘర్ ముస్లిం విశ్వవిద్యాలయంలో ప్రాథమిక విద్యను అభ్యసించాడు. ఈయన తన ఎమ్. ఎస్సీ. పిహెచ్‌డి విద్యను గైడో పోంటెకోర్వో పర్యవేక్షణలో గ్లాస్గో విశ్వవిద్యాలయంలో పూర్తి చేశాడు. ఈయన తన పోస్ట్ డాక్టోరల్ పరిశోధనను కోల్డ్ స్ప్రింగ్ హార్బర్ లాబొరేటరీ, పెన్సిల్వేనియా విశ్వవిద్యాలయం, కేంబ్రిడ్జ్ లోని ఎమ్.ఆర్. సి. ప్రయోగశాలలో పూర్తిచేసాడు. ఈయనను 1962 లో ముంబాయిలో టాటా ఇన్స్టిట్యూట్ ఆఫ్ ఫండమెంటల్ రీసెర్చ్ (టిఫ్ఆర్) లో మాలిక్యులర్ బయాలజీ యూనిట్‌ను ఏర్పాటు చేయమని హోమి భాభా ఆహ్వానించాడు. ముప్పై సంవత్సరాల తరువాత, బెంగళూరులోని టిఎఫ్ఆర్ నేషనల్ సెంటర్ ఫర్ బయోలాజికల్ సైన్సెస్ వ్యవస్థాపించి, డైరెక్టర్ గా పనిచేశాడు.
పురస్కారాలు, గుర్తింపులు
సెంట్రల్ యూనివర్శిటీ
మూలాలు
వర్గం:1932 జననాలు వర్గం:2013 మరణాలు వర్గం:పద్మభూషణ పురస్కార గ్రహీతలు వర్గం:పద్మవిభూషణ పురస్కార గ్రహీతలు
విషాద కామరూప
రచన నేపథ్యం
ఇందిరా గోస్వామి నవలను గంగిశెట్టి లక్ష్మీనారాయణ అనువదించగా 2002లో సాహిత్య అకాడమీ ప్రచురించింది. నవలలో కనిపించే ప్రధాన పాత్రలు రచయిత్రి రక్త సంబంధీకుల రూపచిత్రాలేనని, ఆ సంఘటనలు వాస్తవంగా జరిగినవేనని అనువాదకులు తెలిపారు. ఈ కథలోని సత్త్రా రచయిత్రిదేనని, నవలకు ఆధారంగా నిలిచే ప్రతి పత్రమూ వారింటిలో లభ్యమైనదేనని ఆయన పేర్కొన్నారు.
రచయిత గురించి
ఇందిరా గోస్వామి(1942 - 2011) కలంపేరు మమోనిరైసామ్ గోస్వామి. ఆమె ఢిల్లీ విశ్వవిద్యాలయంలో ఆధునిక భారతీయ భాషా విభాగంలో ఆచార్యులుగా పనిచేశారు. ఆమె వందకుపైగా కథలు, పదిహేను నవలలు, ఒక్కొక్క ఆత్మకథ, సాహిత్యవిమర్శ, కవిత్వ సంకలనం రచించారు. కేంద్ర సాహిత్య అకాడెమీ పురస్కారం, జ్ఞానపీఠ్ పురస్కారం, అస్సాం సాహిత్య సభల పురస్కారాలు అందుకున్నారు. అనువాదకులు గంగిశెట్టి లక్ష్మీనారాయణ తెలుగు అనువాద రంగంలో సుప్రసిద్ధులు. పొట్టి శ్రీరాములు తెలుగు విశ్వవిద్యాలయంలో సెంటర్ ఫర్ కంపారెటివ్ స్టడీస్‌కు డైరెక్టర్‌గా పనిచేస్తున్నారు.
ఇతివృత్తం
విషాద కామరూప ఆధునిక చారిత్రిక నవల. ఒకప్పుడు సర్వ కళా తంత్రశాస్త్రాల అధ్యయనానికి పెట్టినపేరు అస్సాం రాష్ట్రంలో కామరూప జిల్లాలోని సత్త్రాలు (వైష్ణవ మఠాలు). ఒకానొక సత్త్రం చుట్టూ ఉన్న చిన్న గ్రామాన్నీ, సత్త్రాల నేటి దయనీయ స్థితినీ ప్రతిబింబించే నవల విషాదకామరూప.
ముహమ్మద్ గులాం మొహియుద్దీన్
మహమ్మద్‌ గులాం మొహిద్దీన్‌ (1882-1973) స్వాతంత్ర్య సమరయోధులు. గాంధీజీ పిలుపుకు తొలుతగా స్పందించిన ముస్లిం ఆంధ్రుడు. సహాయనిరాకరణ-ఖిలాఫత్‌ ఉద్యమంలో భాగంగా ఆంగ్ల ప్రభుత్వం ప్రసాదించిన పదవులను, ఉద్యోగాలను, బిరుదులను త్యజించాలని మహాత్మా గాంధీ పిలుపు మేరకు రాష్ట్రం నుండి తొలుతగా స్పందించిన యోధుడు.
జీవిత విశేషాలు
మహమ్మద్‌ గులాం మొహిద్దీన్ కృష్ణా జిల్లా విజయవాడ లోని సంపన్న జాగీద్దార్‌ కుటుంబంలో ఆయన 1882లో జన్మించారు. చిన్నతనం నుండి సేవాభావాన్ని అలవర్చుకున్న ఆయన అవసరార్ధుల మన్నన పొందారు. నిడారంబర జీవితాన్ని ఇష్టపడినఆయన జాగీద్దారిని కూడా పరిత్యజించారు. గులాం మొహిద్దీన్‌ ఇటు భారత జాతీయ కాంగ్రెస్‌, అటు అఖిల భారత ముస్లింలీగ్‌లో సభ్యత్వం స్వీకరించారు. 1919లో ఆరంభమైన సహాయనిరాకరణ-ఖిలాఫత్‌ ఉద్యమంలో భాగంగా ఆంగ్ల ప్రభుత్వం అందచేసిన పదవులును వదులుకోవాల్సిందిగా మహాత్ముడు కోరారు. గులాం మొహిద్దీన్‌ తక్షణమే ఆ పిలుపుకు స్పందిస్తూ తాను నిర్వహిస్తున్న గౌరవ మేజిస్ట్రేటు పదవికి రాజీనామా చేసి, ఆంగ్ల ప్రభుత్వం ఇచ్చిన పదవిని త్యజించిన తొలి ఆంధ్రుడయ్యారు. ఈ విషయాన్ని ప్రముఖ స్వాతంత్య్రసమరయోధులు అయ్యదేవర కాళేశ్వరరావు పేర్కొంటూ, నా ముఖ్య మిత్రులైన మహమ్మద్‌ గులాం మొహిద్దీన్‌ సాహెబుగారు మొదటి తరగతి గౌరవ మేజిస్ట్రేటుగ నుండిరి. నాతోపాటుగా తాను కూడా గౌరవ ఉద్యోగము వదలు కొనెదమని ప్రకటించిరి. అప్పుడు శ్రీమాన్‌ చక్రవర్తి రాజగోపాలచారి గారు కూడా యుండిరి. ఆంధ్ర దేశములో మోహన్‌దాస్‌ కరంచంద్‌ గాంధీ దౌర్జన్యరహిత సహాయ నిరాకరణోద్యమము ననుసరించి శాసనసభ అభ్యర్థిత్వమును, మొదటి తరగతి గౌరవ మెజిస్ట్రేట్‌ పదవిని వదలుకొన్నవారము అప్పటికి మేమిద్దరమే. ఈ సంగతి గాంధీగారు ఆ సభలో గుమికూడిన వేలాది ప్రజల ముందు కరతాళధ్వనుల మధ్య ప్రకటించిరి. తమ 'యంగ్‌ ఇండియా' పత్రికలో కూడా వ్రాసిరి, అని పేర్కొన్నారు.
స్వాతంత్ర్యోద్యమంలో
మహమ్మద్‌ గులాం మొహిద్దీన్‌ విజయవాడ ఖిలాఫత్‌-సహాయ నిరాకరణ ఉద్యమ కమిటికీ అధ్యక్షులుగా బాధ్యతలు నిర్వహించారు. సన్నిహిత మిత్రుడు అయ్యదేవరతో కలసి జాతీయోద్యమంలో చురుగ్గా పాల్గొన్నారు.1921లో విజయవాడలో అఖిల భారత జాతీయ కాంగ్రెస్‌ కార్యవర్గ సమావేశాల నిర్వహణకు సంకల్పించిన ఆయన పట్టుబట్టి, అయ్యదేవరతో కలసి కలకత్తా వెళ్ళి సమావేశాల నిర్వహణకు మహాత్ముడి అనుమతి పొందారు. ఈ సమావేశాలలో మహాత్మాగాంధీ, అబ్బాస్‌ తయాబ్జీ, హాకీం అజ్మల్‌ఖాన్‌, మౌలానా అబుల్‌ కలాం ఆజాద్‌, మహమ్మద్‌ అలీ, షౌకత్‌ అలీ, ఖాన్‌ అబ్దుల్‌ గఫార్‌ ఖాన్‌ తదితరులు విజయవాడకు విచ్చేశారు. ప్రతిష్ఠాత్మకంగా నిర్వహించిన ఈ సమావేశాల కోసం మహమ్మద్‌ గులాం మొహిద్దీన్‌ సాహెబ్‌ తన ధనాన్ని మంచినీళ్ల ప్రాయంగా ఖర్చు చేశారు.ఈ విషయాన్ని అయ్యదేవర గాంధీజీకి తెలుపుతూ గులాం మొహద్దీన్‌ కాంగ్రెస్‌కు ఎంతో ఆర్థిక సహాయం చేశారనగా, ఆ మాటకు మొహిద్దీన్‌ వెంటనే స్పందిస్తూ, తాను కాంగ్రెస్‌ కోసం ఖర్చు చేయలేదనడంతో అక్కడున్న నాయకులు ఆశ్చర్యపడ్డారట. అంతలోనే, తన సంపదను తాను దేశం కోసం మాత్రమే వ్యయం చేశానని మహమ్మద్‌ గులాం మొహిద్దీన్‌ చెప్పడంతో నేతలంతా ఆనందిస్తూ గులాం సాహెబ్‌ను ఆనందించారట. ఆయన వితరణ, ఆతిథ్యాన్ని మరువని గాంధీజీ విజయవాడ నుండి ఆయన వద్దకు ఎవరు వెళ్ళినా మొహిద్దీన్‌ సాబ్‌ ఏలా ఉన్నారు? అని ఆయన క్షేమసమాచారాలను కనుక్కొనేవారట. 1948లో భారత విభజన సందర్భంగా విజయవాడలో ఏర్పడిన మతవైషమ్యాల నివారణకు ఆయన నడుం కట్టారు. స్వయంగా గుర్రం మీద విజయవాడలోని వీధుల్లో తిరుగుతూ శాంతంగా, సామరస్యంగా ఉండమని అన్ని మతాల ప్రజానీకాన్ని కోరుతూ మత సామరస్యానికి విశేష కృషి సల్పారు. విజయవాడ పురపాలక సంఘం కౌన్సిలర్‌గా, ఉపాధ్యక్షునిగా చాలా కాలం బాధ్యతలు నిర్వహించారు.
అస్తమయం
చివరివరకు చలువ ఖద్దరు ధరించిన ఆయన 1973 మార్చి 13 న విజయవాడలో 91వ ఏట కన్నుమూశారు.
యితర లింకులు
వర్గం:1882 జననాలు వర్గం:1973 మరణాలు వర్గం:ముస్లిం స్వాతంత్ర్య సమరయోధులు వర్గం:కృష్ణా జిల్లా స్వాతంత్ర్య సమర యోధులు
సీసియం
సీసియం (Caesium) ఒక రసాయన మూలకము. దీని సంకేతం Cs. పరమాణు సంఖ్య 55. ఇది మెత్తగా, వెండి-బంగారు వర్ణంలో ఉంటే క్షార లోహం (alkali metal). దీని ద్రవీభవన స్థానం 28 °C (83 °F), అనగా సామాన్య ఉష్ణోగ్రత వద్ద ద్రవరూపంలో ఉండే ఐదు ద్రవలోహాలలో ఇది ఒకటి. సీజియం పదార్ధాలను అణు గడియారాలలో (atomic clocks వాడుతారు,.
ఆంగ్లంలో సీజియాన్ని రెండు స్పెల్లింగులతో వ్రాస్తారు. Caesium అని IUPAC ప్రామాణికరించింది. కాని అమెరికాలో cesium అనే స్పెల్లింగు అధికం
అల్లరి సుభాషిణి
అల్లరి సుభాషిణి (తిరుమల సుభాషిణి) ప్రముఖ రంగస్థల, సినీ, టెలివిజన్ నటి.